b'\n_START_ARTICLE_\nHjortland\n_START_PARAGRAPH_\nHjortland er en liten jordbruksbygd vest for Kr\xc3\xa5vatnet i \xc3\x85sane bydel i Bergen kommune, som ligger s\xc3\xb8r for Flaktveit og vest for Blindheim, p\xc3\xa5 grensen mot Arna bydel i \xc3\xb8st. Hjortlandsvegen er hovedveien gjennom omr\xc3\xa5det. Her ligger det fire g\xc3\xa5rdsbruk._NEWLINE_Hjortland utgj\xc3\xb8r en grunnkrets i Bergen kommune som hadde 377 innbyggere 1. januar 2015, og et areal p\xc3\xa5 5,47 km\xc2\xb2 hvorav 0,18 km\xc2\xb2 er ferskvann. Ferskvannet er forholdsvis skittent og forurenset p\xc3\xa5 grunn av en s\xc3\xb8ppelplass som en elv renner igjennom. S\xc3\xb8ppelplassen best\xc3\xa5r av farlig avfall som kadmium (Cd), bly (Pb), kobber (Cu), sink (Zn), krom (Cr) og nikkel (Ni), if\xc3\xb8lge Milj\xc3\xb8journalen fra 2006. Dette er gravd ned p\xc3\xa5 et tun ved \xc2\xabHundeg\xc3\xa5rden\xc2\xbb ved enden av veien.'